ปกติเวลามีเพศสัมพันธ์จะใส่ถุงยางตลอด แต่ครั้งนี้มันหลุดเข้าข้างในฝ่ายชายยังไม่ได้หลั่งใส่ถุงเลยค่ะ พอเข้าห้องน้ำก็รีบล้วงถุงและล้างทำความสะอาดทันที ตอนนั้นก็ตี4แล้ว พอ9.30 ก็ซื้อยาคุมฉุกเฉินมากินเม็ดแรก (ประจำเดือนที่นับไว้น่าจะมาวันที่4/9/63นี้ ปล.บางครั้งเมนก็มาไม่ตรงค่ะคาดเคลื่อนไป2-3วันก็มี) แบบนี้มีโอกาสท้องมั้ยคะ
สวัสดีค่ะ การที่ถุงยางอนามัยหลุดขณะมีเพศสัมพันธ์ แม้จะยังไม่มีการหลั่งน้ำอสุจิ ก็มีโอกาสตั้งครรภ์จากน้ำอสุจิที่เล็ดลอดออกมาพร้อมกับน้ำหล่อลื่นได้ดังนั้นมีข้อบ่งชี้การใช้ยาคุมฉุกเฉิน โดยควรใช้ภายใน 72 ชั่วโมงหลังมีเพศสัมพันธ์ ถ้าเป็นชนิดกิน 2 เม็ดให้กินห่างกัน12 ชั่วโมง หรือถ้าเป็นชนิดกินครั้งเดียวให้กินให้ครบตามข้างฉลากกำหนด เพื่อให้ได้ประสิทธิภาพยาประมาณ 80-90%การใช้ยาคุมฉุกเฉินอาจทำให้ประจำเดือนคลาดเคลื่อนไปได้ประมาณ 7 วัน แนะนำสังเกตรอบเดือนอีกครั้ง หรือหากต้องการตรวจยืนยันการตั้งครรภ์ก็สามารถทำได้ตั้งแต่ประมาณ 2-3 สัปดาห์หลังมีเพศสัมพันธ์ ไม่จำเป็นต้องรอให้ประจำเดือนขาดหายไปค่ะ